laion/Wikipedia-Exotic huggingface dataset:
লালজ সিকিউরিটি

লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল। ২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে। যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”। Weisenthal, Joe (২৫ জুন ২০১১)। "Notorious Hacker Group LulzSec Just Announced That It's Finished"। Business Insider। Silicon Alley Insider। ২৭ জুন ২০১১ তারিখে মূল থেকে আর্কাইভ করা। সংগ্রহের তারিখ ২৫ জুন ২০১১।  "LulzSec hackers claim CIA website shutdown"। BBC। ১৬ জুন ২০১১। সংগ্রহের তারিখ ১৭ জুন ২০১১।  "Is There a Hacking Epidemic?"।  Svensson, Peter (২০১১-০৬-২৭)। "Parting is such tweet sorrow for hacker group"। The Sydney Morning Herald। The Sydney Morning Herald। সংগ্রহের তারিখ ২০১১-০৬-২৯।  United States District Court for the Southern District of New York (১৩ মার্চ ২০১২)। "United States v. Ackroyd et al" (পিডিএফ)। নিউ ইয়র্ক সিটি: ওয়াইয়ার্ড। পৃষ্ঠা ১–১৩। ১২ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মার্চ ২০১২।  LulzSec (Archive) টুইটারে লালজ সিকিউরিটি LulzSec at Formspring
সভেৎলানা কারানিনা

সভেৎলানা কারানিনা (শুচিনস্ক, কাজাখস্তান)রুশ বিমানচালক। ১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন। বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক। ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি। যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন। ১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান। Haute Voltige: pilot profile of Svetlana Kapanina ওয়েব্যাক মেশিনে আর্কাইভকৃত ১৬ জানুয়ারি ২০০৮ তারিখে - accessed February 2008 FAI Awards received by Svetlana Kapanina ওয়েব্যাক মেশিনে আর্কাইভকৃত ২৭ ফেব্রুয়ারি ২০০৮ তারিখে - accessed February 2008 19th FAI World Grand Prix / Report #2 ওয়েব্যাক মেশিনে আর্কাইভকৃত ২২ ডিসেম্বর ২০০৩ তারিখে - accessed February 2008 EAC2008 results ওয়েব্যাক মেশিনে আর্কাইভকৃত ১৩ নভেম্বর ২০০৮ তারিখে - accessed 2008-07-21 FAI Centennial ওয়েব্যাক মেশিনে আর্কাইভকৃত ২৭ ফেব্রুয়ারি ২০০৮ তারিখে - accessed February 2008 Official website (Russian only)[স্থায়ীভাবে অকার্যকর সংযোগ] Aerobatics results, Svetlana Kapanina smugmug: article on Svetlana Kapanina to appears in Aero Australia Magazine #12[স্থায়ীভাবে অকার্যকর সংযোগ] Aerobatics website with Svetlana Kapanina videos https://web.archive.org/web/20110723120315/http://www.baxterfield.com/images/Video/haute_voltige.wmv https://web.archive.org/web/20120205194238/http://www.patricksaviation.com/videos/Ryzg/418/ টেমপ্লেট:Aerobatics
আথার আলী খান

আথার আলী খান বা আতহার আলী খান (জন্ম: ১০ ফেব্রুয়ারি ১৯৬২) বাংলাদেশের রাজধানী ঢাকায় জন্মগ্রহণকারী সাবেক বাংলাদেশী ক্রিকেটার। লম্বাটে গড়নের ক্রিকেট খেলোয়াড় আথার আলী আশির দশকে মাঝারি সারির ডানহাতি ব্যাটসম্যান হিসেবে সুপরিচিত ব্যক্তিত্ব ছিলেন। পরবর্তীতে ভারতীয় ব্যাটসম্যান ও বাংলাদেশের সাবেক ক্রিকেট কোচ মহিন্দর অমরনাথের পরামর্শক্রমে তিনি উদ্বোধনী ব্যাটসম্যান হিসেবে নিয়মিতভাবে মাঠে আবির্ভূত হন। তিনি ধীরগতির মিডিয়াম পেসার হিসেবে একদিনের আন্তর্জাতিক ক্রিকেটে ৬ উইকেটও লাভ করেছেন।তার আদিনিবাস ভারতের উত্তরপ্রদেশে। ১৯৮৪ সালে বাংলাদেশের পক্ষ হয়ে দক্ষিণ-পূর্ব এশিয়ান কাপে খেলেন। একবছর পর শ্রীলঙ্কা দলের বিপক্ষে ঢাকায় তিন-দিনের ম্যাচে অংশ নেন। এ সময়ে তিনি ঢাকা বিশ্ববিদ্যালয়ে অধ্যয়ন করেন ও ১৯৮৪-৮৫ মৌসুমে জাতীয় ক্রিকেটে ঢাকা বিশ্ববিদ্যালয় দলকে শিরোপা জয়ে সহায়তা করেন। নিজে ১৫৫ রান করেন ও তারিকুজ্জামান মুনিরের (৩০৮) সাথে রেকর্ডসংখ্যক ৪৪৭ রান তোলেন। অক্টোবর, ১৯৮৮ সালে ঢাকায় অনুষ্ঠিত উইলস এশিয়া কাপে বাংলাদেশের সেরা খেলোয়াড় ছিলেন তিনি। ভারতের বিপক্ষে ১৬, পাকিস্তানের বিপক্ষে ২২ এবং শ্রীলঙ্কার বিরুদ্ধে ৩০ রান করেন। ১৯৯০ সালে কলকাতার ইডেন গার্ডেন্সে অনুষ্ঠিত শ্রীলঙ্কার বিপক্ষে অপরাজিত ৭৮* রান করেন। এতে তিনটি বিশাল ছক্কার মার ছিল। কিন্তু তার দল হেরে যায়। বিচারকদের বিবেচনায় তিনি ম্যান অব দ্য ম্যাচের পুরস্কার লাভ করেন। একদিনের আন্তর্জাতিক ক্রিকেটে ব্যক্তিগত সর্বোচ্চ ৮২ রান করেন পাকিস্তানের বিপক্ষে ১৯৯৭ সালে। এ সময় দলীয় অধিনায়ক আকরাম খানের (৫৯) সালে শতরানের জুটি গড়েন। পরের বছর কেনিয়ার বিরুদ্ধে মোহাম্মদ রফিকের সাথে ১৩৭ রানের জুটি করেন। আথার আলী করেন ৪৭ রান। এরফলে বাংলাদেশ প্রথমবারের মতো একদিনের আন্তর্জাতিকে জয়লাভের গৌরব অর্জন করে। ১৯৯৭ সালে মোহালিতে অনুষ্ঠিত ওডিআইয়ে ভারতের বিপক্ষে ৩৩ রানের বিনিময়ে ২ উইকেট দখল করে নিজস্ব সেরা বোলিং করেন। খেলায় তিনি রাহুল দ্রাবিড়কে আউট করেছিলেন। তার নামের বাংলা বানান "আথার" হলেও বিভিন্ন গণমাধ্যমে "আতহার", "আতাহার" লিখতে দেখা যায়। মোহাম্মদ রফিক বাংলাদেশ জাতীয় ক্রিকেট দল "BDCricTime Special Live Adda with Athar Ali"। বিডিক্রিকটাইম। সংগ্রহের তারিখ ২০ জুন ২০২০ – ইউটিউব-এর মাধ্যমে।  "Star Weekend Magazine"। www.thedailystar.net। সংগ্রহের তারিখ ২০২৩-০৯-০৫।  Cricinfo Player Page: Athar Ali Khan:(Retrieved on 2007-12-25).] "বড় কথা বলছি না সত্যি কথা বলছি"। কালের কণ্ঠ। ৭ নভেম্বর ২০১৪। সংগ্রহের তারিখ ২৬ জুন ২০১৯।  Cricinfo Scorecard: Bangladesh v Sri Lanka (1990-12-31), Retrieved on (2007-12-25). Cricinfo Scorecard: Bangladesh v Pakistan (1997-07-16), retrieved on (2008-01-27) scorecard[স্থায়ীভাবে অকার্যকর সংযোগ]: Bangladesh v Kenya (1998-05-17), Retrieved on (2008-01-27) Cricinfo Scorecard: Bangladesh v India (1998-05-14) Retrieved on (2008-01-27) উইকিমিডিয়া কমন্সে আথার আলী খান সংক্রান্ত মিডিয়া রয়েছে।
রেডহ্যাক

রেডহ্যাক (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রণালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়। দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন। ২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়। ১১ মে, ২০১৩ এ তুর্কির হাতাইয়ের দক্ষিণের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়। রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে। http://www.worldbulletin.net/?aType=haber&ArticleID=92699 "সংরক্ষণাগারভুক্ত অনুলিপি"। ২৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  "Family denies private's role in RedHack leaks"। সংগ্রহের তারিখ ২০১৩-০৫-৩১।  "Redhack Releases Cables on Reyhanlı Blasts"। সংগ্রহের তারিখ ২০১৩-০৫-৩১।  "Officer in custody over leaks on Reyhanlı attack"। সংগ্রহের তারিখ ২০১৩-০৫-৩১।  "A warning shot for Turkey-Qatar axis"। ২০১৩-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-৩১।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২৭ জুন ২০১৩ তারিখে টুইটারে রেডহ্যাক
মহিউদ্দীন খান আলমগীর

ড. মহিউদ্দীন খান আলমগীর (জন্মঃ ১৯৪২) বাংলাদেশের একজন রাজনীতিবিদ, লেখক, সাবেক সরকারি কর্মকর্তা ও মন্ত্রী। তিনি স্বরাষ্ট্রমন্ত্রী হিসেবে দায়িত্বপালন করেছিলেন। মহিউদ্দীন খান আলমগীর চাঁদপুর জেলার কচুয়া উপজেলার গুলবাহার গ্রামে ১৯৪২ সালে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে এবং বস্টন বিশ্ববিদ্যালয় থেকে উন্নয়ন অর্থনীতিতে স্নাতক সম্পন্ন করেন এবং বস্টন বিশ্ববিদ্যালয় থেকে ডক্টরেট ডিগ্রী লাভ করেন। ১৯৬২ থেকে ১৯৬৫ পর্যন্ত ঢাকা বিশ্ববিদ্যালয়ে অর্থনীতি বিভাগে শিক্ষকতা করেন মহিউদ্দীন খান আলমগীর। সেই বছরই পাকিস্তানের সরকারের সরকারি কর্মকর্তা পদে যোগদান করেন এবং প্রায় ৩২ বছর সরকারের বিভিন্ন পদে কর্মরত ছিলেন। বাংলাদেশের স্বাধীনতা যুদ্ধের সময় তিনি পাকিস্তানের উপবিভাগীয় কর্মকর্তা (সিএসপি ডিসি) হিসেবে দায়িত্ব পালন করেন। তিনি ১৯৭৬ থেকে ১৯৭৯ পর্যন্ত যশোরের জেলা প্রশাসক হিসেবে দায়িত্ব পালন করেন। তিনি বর্তমানে চাঁদপুর-১ আসনের সংসদ সদস্য এবং বাংলাদেশ আওয়ামী লীগের উপদেষ্টামন্ডলীর সদস্য। তিনি ১৩ই সেপ্টেম্বর ২০১২ বাংলাদেশের স্বরাষ্ট্রমন্ত্রী পদে দায়িত্ব পেয়েছিলেন। বর্তমানে সরকারি হিসাব-সংক্রান্ত সংসদীয় কমিটির চেয়ারম্যান ও ফারমার্স ব্যাংকের সাবেক চেয়ারম্যান । এছাড়াও, তিনি বেসামরিক বিমান পরিবহন ও পর্যটন, বিজ্ঞান ও প্রযুক্তি এবং পরিকল্পনা প্রতিমন্ত্রীর দায়িত্বও পালন করেন। তাকে, পার্বত্য শান্তি চুক্তি ও গঙ্গা পানি চুক্তির রূপকারও বলা হয়। ২০১৩ সালে সাভারে নয়তলা ভবন ধসের পর বিবিসিকে দেয়া এক সাক্ষাৎকারে তিনি বলেন, বিরোধী দলের (বিএনপি) কর্মীরা হরতালের সময় ঐ ভবনের পিলার ধরে নাড়াচাড়া করে, যা ঐ ভবন ধসের একটি কারণ হতে পারে । তার এই বক্তব্য জনসাধারণের মাঝে ব্যাপক সমালোচিত হয়। মুক্তিযোদ্ধা কাদের সিদ্দিকী মহিউদ্দীনকে পাকিস্তানি দোসর বলে অভিযুক্ত করেন কারণ তিনি ১৯৭১ এর স্বাধীনতা যুদ্ধের সময়ে পাকিস্তান সরকারের অধীনে এসডিও পদে কর্মরত ছিলেন। স্বরাষ্ট্রমন্ত্রী হিসেবে বিরোধী দলের উপর অত্যচারে পুলিশ বাহিনীকে ব্যবহারের অভিযোগে মহিউদ্দিনের সমালোচনা করা হয়। এছাড়া পুলিশ বাহিনীকে ব্যবহার করে আন্দোলনে অংশ নেয়া জামাত-শিবিরের কর্মীকে হত্যার অভিযোগেও তিনি ব্যাপকভাবে সমালোচিত হন। এই আন্দোলনটি ছিল যুদ্ধাপরাধের দায়ে দণ্ডিত তাদের নেতার মুক্তির দাবীতে। তিনি তার নিজের প্রতিষ্ঠিত ফারমার্স ব্যাংকের চেয়ারম্যান থাকাবস্থায় গ্রাহকের ঋণের ভাগ নিয়েছেন যা কেন্দ্রীয় ব্যাংকের বিশেষ তদন্তে বেরিয়ে এসেছে। বাংলাদেশ ব্যাংকের অনুসন্ধানে আরো উঠে আসে কীভাবে ফারমার্স ব্যাংক কার্যক্রম শুরুর পরই অনিয়মে জড়িয়ে পড়ে। যার ফলে ব্যাংকটিতে নগদ অর্থের চরম সংকট দেখা দেয়। এক পর্যায়ে সংকটে পড়ে ব্যাংকটি গ্রাহকের টাকা ফেরত দিতে অপারগ হয়। পরিস্থিতির চরম অবনতি হওয়ায় ২০১৭ সালের নভেম্বরে পদ ছাড়তে বাধ্য হন ব্যাংকটির চেয়ারম্যান ও সাবেক স্বরাষ্ট্রমন্ত্রী মহীউদ্দীন খান আলমগীর। YouTube। youtube.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  Kader Siddiqui urges for tial of Rajakar Mohiuddin Khan Alomgir। YouTube। ৯ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mass killing and Genocide in Bangladesh on 28th February, 2013"। CNN iReport। ৭ মে ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  প্রতিবেদক, নিজস্ব। "ঋণের টাকা ম খা আলমগীর ও চিশতীর হিসাবে"। Prothomalo। সংগ্রহের তারিখ ২০২২-১০-২০।
ফ্যাব্রিসিও কলোচ্চিনি

ফ্যাব্রিসিও কলোচ্চিনি (স্থানীয়ভাবে: [faˈβ̞risjo koloˈtʃini]; ইতালীয়: [kolotˈtʃini]; জন্ম ২২ জানুয়ারি ১৯৮২) একজন আজেন্টিনীয় পেশাদার ফুটবলার যিনি প্রিমিয়ার লিগের দল নিউকাসল ইউনাইটেডের হয়ে একজন ডিফেন্ডার হিসেবে খেলেন। তিনি বর্তমানে দলটির অধিনায়ক। আন্তর্জাতিক স্তরে তিনি আর্জেন্টিনা জাতীয় দলের হয়ে খেলেন। ক্যারিয়ারে তিনি বিভিন্ন ক্লাবের হয়ে খেলেছেন। এর মধ্যে দেপোর্তিবো লা করুনিয়ায় থাকার সময় তিনি নিজেকে একজন উঁচু মানের ডিফেন্ডার হিসেবে প্রতিষ্ঠিত করেন। কলোচ্চিনি বোকা জুনিয়র্সে নিজের ক্যারিয়ার শুরু করেন। তিনি ইতালীয় ক্লাব এসি মিলানের মনোযোগ আকর্ষণ করেন, কিন্তু সেখানে তিনি নিজেকে প্রতিষ্ঠিত করতে ব্যর্থ হন এবং পরবর্তীতে চারটি আলাদা ক্লাবে ধার হিসেবে খেলেন। ২০১১ সালের জুলাইয়ে, তাকে নিউকাসল ইউনাইটেডের অধিনায়কের দায়িত্ব দেওয়া হয়। সেখানে তিনি নিজেকে প্রিমিয়ার লিগের একজন নির্ভরযোগ্য এবং শক্তিশালী ডিফেন্ডার হিসেবে প্রমাণ করেন। ২০১২ সালে তিনি পিএফএ বর্ষসেরা দলে যায়গা পান। বংশপরিচয়ের কারণে কলোচ্চিনির একটি ইতালীয় পাসপোর্টও রয়েছে। Hugman, Barry J., সম্পাদক (২০১০)। The PFA Footballers' Who's Who 2010–11। Mainstream Publishing। পৃষ্ঠা ৯২। আইএসবিএন 978-1-84596-601-0।  "Whose footballers' passports are being closely watched"। Clarin.com। ৭ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩১ মে ২০১৩।
ব্রাউন বিশ্ববিদ্যালয়

ব্রাউন বিশ্ববিদ্যালয় মার্কিন যুক্তরাষ্ট্রের প্রভিডেন্স, রোড আইল্যান্ডে অবস্থিত একটি বিশ্ববিদ্যালয়, এবং আইভি লীগের সদস্য। এটি ১৭৬৪ খ্রিস্টাব্দে রোড আইল্যান্ড কলেজ হিসেবে প্রতিষ্ঠিত হয়। এটি নিউ ইংল্যান্ড এলাকায় ৩য় প্রাচীনতম এবং মার্কিন যুক্তরাষ্ট্রের ৭ম প্রাচীনতম উচ্চতর শিক্ষাপ্রতিষ্ঠান। সারা দেশে এটিই প্রথম বিশ্ববিদ্যালয়, যাতে সব ধর্মাবলম্বী শিক্ষার্থীরা ভর্তি হতে পারে। ক্রেগ মেলো লিয়ন কুপার জর্জ স্টিগ্‌লার গৌর ক্ষ্যাপা Brown University Admission Facts and Figures http://news.brown.edu/pressreleases/2013/10/ltp "Faculty and Employees"।  "Facts about Brown University"। Brown University। নভেম্বর ২০১২। সংগ্রহের তারিখ জানুয়ারি ৩, ২০১২।  উইকিমিডিয়া কমন্সে ব্রাউন বিশ্ববিদ্যালয় সংক্রান্ত মিডিয়া রয়েছে। Brown University Official Brown athletics site  রিপলি, জর্জ; ডানা, চার্লস এ., সম্পাদকগণ (১৮৭৯)। "[[s:New American Cyclopædia (1879)/|]]"। নিউ আমেরিকান সাইক্লোপিডিয়া।  অজানা প্যারামিটার |1= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[বিষয়শ্রেণী:উইকিপিডিয়া নিবন্ধ একটি নামহীন পরামিতিসহ নিউ আমেরিকান সাইক্লোপিডিয়া থেকে একটি উদ্ধৃতি অন্তর্ভুক্ত]]
মিনার্ভা

রোমান পুরাণে জ্ঞান ও চারুশিল্পের দেবী হিসেবে মিনার্ভা পূজিত হতেন। ইংরেজি বা রোমান ভাষায় Minerva। (/mɪˈnɜːr.və/; লাতিন: [mɪˈnɛr.wa]; Etruscan: Menrva) গ্রিক পুরাণের দেবী অ্যাথিনার সমতূল্য দেবী মিনার্ভা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন। Encarta World English Dictionary 1998-2004 Microsoft Corporation.
.এডি

.এডি (ইংরেজি: .ad) অ্যান্ডোরার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। অ্যান্ডোরা টেলিকম .এডির নিবন্ধন ও ব্যবস্থাপনা নিয়ন্ত্রণ করে। "Delegation Record for .AD"। IANA। ২ মে ২০২৩। ১২ মে ২০২৩ তারিখে মূল থেকে আর্কাইভ করা। সংগ্রহের তারিখ ২৫ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIC"। Andorra Telecom। ২৫ মে ২০২৩ তারিখে মূল থেকে আর্কাইভ করা। সংগ্রহের তারিখ ২৫ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) IANA .ad whois information STA Homepage
অলদিনী সরকারি বালিকা উচ্চ বিদ্যালয়

অলদিনী সরকারী বালিকা উচ্চ বিদ্যালয় পঞ্চগড় জেলার দেবীগঞ্জ উপজেলার একটি শিক্ষাপ্রতিষ্ঠান। ১৯৭০ সালে স্থানীয় ব্যক্তিবর্গ এলাকায় নারী শিক্ষা বিস্তারের প্রয়োজনীয়তা উপলব্ধি করে ১৯৭০ সালের ১ জানুয়ারি কোচবিহার মহারাজার রেকর্ড রুম ও তৎসংলগ্ন ১.৫০ একর জমি পত্তন নিয়ে এই বিদ্যালয়টি প্রতিষ্ঠা করেন। বিদ্যালয় পরিচালনা কমিটির প্রতিষ্ঠাতা বাবু দ্বীপেন্দ্র নাথ রায় এককালীন ১৫,০০০/- টাকা দান করলে তার মাতা অলদিনী রানী রায়ের নামানুসারে বিদ্যালয়টির নাম অলদিনী বালিকা উচ্চ বিদ্যালয় হয়। ১৯৭০ সালের ১৮ মার্চ বিদ্যালয়ের একাডেমিক ভবন উদ্বোধন করা হয়। এটি ১৯৭২ সালে জুনিয়র বালিকা বিদ্যালয় হিসেবে স্বীকৃতি পায়, ১৯৭৪ সালে মানবিক বিভাগ থেকে প্রথম ব্যাচ এস.এস.সি. পরীক্ষায় অংশগ্রহণ করে। ১৯৭৬ সালে এখানে বিজ্ঞান বিভাগ খোলা হয় এবং ১৯৮৪ সালে এটি পাইলট স্কীমভুক্ত হয়। ১৯৮৭ সালের ৮ সেপ্টেম্বর বিদ্যালয়টিকে জাতীয়করণ করা হয়। উপজেলা তথ্য বাতায়ন "দেবীগঞ্জ উপজেলা - বাংলাপিডিয়া"। bn.banglapedia.org। সংগ্রহের তারিখ ২০২৩-০৪-১০।  "বিদ্যালয়ের ওয়েবসাইট"। ৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৩।
টম্বস্টোন (চলচ্চিত্র)

টম্বস্টোন, ১৯৯৩ সালে মুক্তিপ্রাপ্ত একটি আমেরিকান ওয়েস্টটার্ন চলচ্চিত্র। ছবিটি পরিচালনা করেছেন, জর্জ পি. কসমাতোস এবং চিত্রনাট্য লিখেছেন, কেভিন জেরি যিনি প্রথমে পরিচালক ও পরে প্রযোজনায় চলে আসেন। চলচ্চিত্রটিতে অভিনয় করেছেন, কার্ট রাসেল, ভ্যাল কিমার, স্যাম ইলিয়ট, বিল প্যাক্সটন, পাউয়ারস বোথ এবং দানা দিলানি। ছবিটি ১৯৮০ এর পর আরিজোনার টম্বস্টোন শহরের বন্দুক যুদ্ধের ঘটনা নিয়ে নির্মিত। এছাড়া ছবিটিতে ও.কে. কোরাল ও এরাপ ভেনডাটা রাইডের বন্দুকযুদ্ধও স্থান পেয়েছে। চলচ্চিত্রটিতে কিছু ওয়েস্টার্ন আউটল ও শহরের শেরিফ ও তাদের মার্শালদের কাহিনী ফুটিয়ে তুলা হয়েছে। টম্বস্টোন ১৯৯৩ সালের ২৪ ডিসেম্বর যুক্তরাষ্ট্রের প্রেক্ষাগৃহে মুক্তি পায় এবং $৫৬,৫০৫,০৬৫ ডলার আয় করে। ছবিটি অর্থনৈতিক ভাবে সাফল্য লাভের পাশাপাশি ওয়েস্টার্ন ক্যাটাগরির ১৯৭৯ সালের পর থেকে সকল ছবির মধ্যে ব্যবসার দিক দিয়ে ১৩ নাম্বারে অবস্থান করে। টোম্বস্টোনের সাউন্ডট্রেক অ্যালবাম ইনট্রাডা রেকর্ডস কর্তৃক ১৯৯৩ সালের ২৫ ডিসেম্বর প্রকাশিত হয়। ১৬ মার্চ, ২০০৬ সালে দুই পৃষ্ঠাওয়ালা ছবিটির আরো একটি অ্যালবাম প্রকাশ করে ইনট্রাডা রেকর্ডস। "Tombstone"। The Numbers। সংগ্রহের তারিখ ২০১৩-০৫-৩১।  "Tombstone"। Box Office Mojo। সংগ্রহের তারিখ ২০১৩-০৫-৩১।  Myrna Oliver (২০০৫-০৪-২৭)। "George P. Cosmatos, 64; Director Was Known for Saving Troubled Projects"। Los Angeles Times। সংগ্রহের তারিখ ২০১৩-০৫-৩১।  Richard Harrington (১৯৯৩-১২-১২)। "'Tombstone' (R)"। The Washington Post। সংগ্রহের তারিখ ২০১৩-০৫-৩১।  "Tombstone Original Motion Picture Soundtrack"। Amazon.com। সংগ্রহের তারিখ ২০১১-০৩-১৫।  "Tombstone Soundtrack"। Amazon.com। সংগ্রহের তারিখ ২০১১-০৩-১৫।  "Tombstone (1993)"। Yahoo! Movies। সংগ্রহের তারিখ ২০১১-০৩-১৫।
জেমস ম্যাসন ক্রাফটস

জেমস ম্যাসন ক্রাফটস একজন মার্কিন রসায়নবিদ। তিনি ফ্রিডেল ক্রাফটস অ্যালকাইলেশন এবং অ্যাসাইলেশন বিক্রিয়ার জন্য বিখ্যাত। ক্রাফটস বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৫৮ সালে গ্র্যাজুয়েট হন। ১৮৬৮ সালে কর্নেল বিশ্ববিদ্যালয়ের রসায়নের অধ্যাপক নিযুক্ত হন এবং ১৯৭০ সাল পর্যন্ত এখানেই কর্মরত ছিলেন। তিনি ১৮৯২ থেকে ১৮৯৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির জৈব রসায়নের অধ্যাপক হিসেবে কর্মরত ছিলেন। সম্মানসূচক এলএলডি, হার্ভার্ড বিশ্ববিদ্যালয়, ১৮৯৮
অমিত্রাক্ষর ছন্দ

কাব্যে যে ছন্দে চরণদ্বয়ের অন্ত্যবর্ণের মিল থাকে না, তাকে অমিত্রাক্ষর ছন্দ বলে। অমিত্রাক্ষর ছন্দ বাংলা কাব্যের একটি বিশেষ ছন্দরূপ যা ঊনবিংশ শতাব্দীর শেষভাগে মাইকেল মধুসূদন দত্ত প্রবর্তন করেন। ১৮৬০ সালে প্রকাশিত পদ্মাবতী নাটকের ২য় অঙ্কের ২য় গর্ভাঙ্কে মধুসূদন সর্বপ্রথম অমিত্রাক্ষর ছন্দ প্রয়োগ করেন। চরণান্তিক মিল বাংলা পদ্যের অন্যতম বৈশিষ্ট্য; কিন্তু অমিত্রাক্ষর ছন্দে চরণান্তিক মিল থাকে না। এছাড়া অমিত্রাক্ষর ছন্দে রচিত কবিতার প্রতিটি পঙক্তিতে চৌদ্দটি অক্ষর থাকা আবশ্যিক । কবি মাইকেল মধুসূদন দত্ত অমিত্রাক্ষর ছন্দে প্রথম যে কাব্যটি রচনা করেন তা হলো তিলোত্তমাসম্ভব কাব্য; এটি ১৮৬০ সালে প্রথম প্রকাশিত হয়। অতঃপর তিনি অমিত্রাক্ষর ছন্দে মেঘনাদবধ কাব্য রচনা করেন যা ১৮৬১ সালে গ্রন্থাকারে প্রকাশিত হয়। মেঘনাদবধ কাব্যের ষষ্ঠ সর্গের অংশ বিশেষ যা “বিভীষণের প্রতি মেঘনাদ” বা “মেঘনাদ ও বিভীষণ” নামে পরিচিত তা নিম্নরূপ। এ থেকে অমিত্রাক্ষর ছন্দের স্বরূপ বোঝা যায়: মেঘনাদবধ কাব্য মাইকেল মধুসূদন দত্ত কবিতা অমিত্রাক্ষর ছন্দ ও মাইকেল মধুসূদন দত্ত আবু আফজাল সালেহ (২২ জানুয়ারি ২০২১)। "অমিত্রাক্ষর ছন্দের প্রয়োগে আধুনিক যুগের সূচনা"। যায়যায়দিন। সংগ্রহের তারিখ ৬ সেপ্টেম্বর ২০২১।  এনাম রাজু (৬ নভেম্বর ২০২০)। "অমিত্রাক্ষর ছন্দ ও মাইকেল মধুসূদন দত্ত"। দৈনিক নয়াদিগন্ত। সংগ্রহের তারিখ ৬ সেপ্টেম্বর ২০২১।
প্রাথমিক কোষ

প্রাথমিক কোষ হলো একটি ব্যাটারি যা একবার ব্যবহারের জন্য তৈরি করা হয় এবং বিদ্যুৎ এর মাধ্যমে রিচার্জ করা হয় না। এই কোষে তড়িৎ রাসায়নিক ক্রিয়া অপ্রত্যাবর্তী। প্রাথমিক কোষে রাসায়নিক পদার্থের মাধ্যমে বিদ্যুৎ উৎপন্ন হয়। ত্রিপল-এ ব্যাটারি ড্রাই সেল ব্যাটারি আর্দ্র সেল ব্যাটারি
পুনর্ভরণযোগ্য তড়িৎকোষ

পুনর্ভরণযোগ্য তড়িৎকোষ এক ধরনের তড়িৎকোষ যেটির সঞ্চিত তড়িৎ-রাসায়নিক শক্তি ফুরিয়ে গেলে এটির ভেতরে বিশেষ প্রক্রিয়ায় পুনরায় শক্তি ভরা যায় ও বারবার ব্যবহার করা যায়। ইংরেজি পরিভাষায় একে "রিচার্জেবল ব্যাটারি" (ইংরেজি: Rechargeable Battery) নামে ডাকা হয়। এটি এক বা একাধিক তড়িৎরাসায়নিক কোষ দ্বারা গঠিত এবং এক ধরনের শক্তি সঞ্চয়ক।পুনর্ভরণযোগ্য তড়িৎকোষকে অনেক সময় সঞ্চয়ী তড়িৎকোষ (ইংরেজিতে "স্টোরেজ ব্যাটারি" Storage Battery বা "অ্যাক্যুমুলেটর" Accumulator) নামেও ডাকা হয়। এটি গৌণ তড়িৎকোষ নামেও পরিচিত কারণ এর তড়িৎরাসায়নিক বিক্রিয়া প্রত্যাবর্তী। তড়িৎকোষ লিথিয়াম-আয়ন ব্যাটারি শুষ্ক কোষ এএএ ব্যাটারি
তড়িৎ ফ্লাক্স

তড়িৎ চুম্বকের মধ্যে তড়িৎ প্রবাহ হল তড়িৎ ক্ষেত্রের মাধ্যমের মধ্যে প্রবাহের হার। তড়িৎ প্রবাহ পৃষ্টতলের মাধ্যমে তড়িৎ ক্ষেত্রের সারিগুলোর সমানুপাতিক।যদি তড়িৎ ক্ষেত্রটি অভিন্ন হয় তবে তড়িৎ প্রবাহ ভেক্টর ক্ষেত্রফল S এর পৃষ্টতলে প্রবাহিত প্রবাহ Φ E = E ⋅ S = E S cos ⁡ θ , {\displaystyle \Phi _{E}=\mathbf {E} \cdot \mathbf {S} =ES\cos \theta ,} যেখানে E হল তড়িৎ ক্ষেত্র যার একক হল (V/m). পৃষ্ট তলের ক্ষেত্রফল হল S তড়িৎ ক্ষেত্রের সারি এবং লম্ব এর মধ্যবর্তী কোণ θ। ভিন্ন তড়িৎ ক্ষেত্রের তড়িৎ প্রবাহ dΦE এবং ক্ষুদ্র পৃষ্টতল dS হলে d Φ E = E ⋅ d S {\displaystyle d\Phi _{E}=\mathbf {E} \cdot d\mathbf {S} } তড়িৎ ক্ষেত্র E কে ক্ষেত্রের আয়তনের উপাংশের সাথে লম্বভাবে গুন করা হয়। তড়িৎ প্রবাহের উপর পৃষ্টতল S হলে সমাকলন Φ E = ∬ S E ⋅ d S {\displaystyle \Phi _{E}=\iint _{S}\mathbf {E} \cdot d\mathbf {S} } যেখানে তড়িৎ ক্ষেত্র E এবং dS পৃষ্ঠ তলের আয়তন S এর একটি ক্ষুদ্র এলাকা। এখন গাউসের বদ্ধ পৃষ্ঠ তলের জন্য তড়িৎ প্রবাহ হল E ⋅ d S = Q ϵ 0 {\displaystyle \mathbf {E} \cdot d\mathbf {S} ={\frac {Q}{\epsilon _{0}}}\,\!} যেখানে E হল তড়িৎ ক্ষেত্র S হল যেকোনো বদ্ধ পৃষ্টতল Qহল পৃষ্ট তল S এর মোট চার্জ এর পরিমান ε0 হল তড়িৎ ধ্রুবক বা সার্বজনীন ধ্রুবক একে পারমিটিভিটি ফ্রি স্পেস ও বলে। (ε0 ≈ 8.854 187 817... x 10−12) এই সম্পর্কটি গাউসের সূত্রের তড়িৎ ক্ষেত্রের সমাকলন রুপ এবং ম্যাক্সওয়েল এর চারটি সুত্রের একটি। এটা মনে রাখা জরুরি যে যখন তড়িৎ প্রবাহ চার্জ দারা প্রবাহিত হয় না তার মানে সেটা বদ্ধ পৃষ্ট তলের মধ্যে তড়িৎ ক্ষেত্র E গাউসের সুত্র সমীকরণ এর মধ্যে নেই এবং চার্জ দ্বারা প্রভাবিত বদ্ধ পৃষ্ঠ তলের বাইরে। যখন গাউসের সুত্র সব কিছু বজায় চলে তখন এর হাত নীতি কার্যকারী এবং তড়িৎ ক্ষেত্রের ভারসাম্য থাকে। তড়িৎ প্রবাহের এস আই একক ভোল্ট-মিটার অথবা নিউটন মিটার বর্গ পার কুলম্ব।তড়িৎ প্রবাহের এস আই একক kg·m3·s−3·A−1 এর মাত্রা [L3MT–3I–1] ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ধনাত্মক ধরা হয় , যদি তড়িৎক্ষেত্র প্রাবল্য E ওই তল থেকে বহির্মুখী হয় । প্ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ঋণাত্মক ধরা হয় , যদি তড়িৎক্ষেত্র প্রাবল্য ওই তলে অন্তর্মুখী হয় । ।
টম্বস্টোন (দ্ব্যর্থতা নিরসন)

টম্বস্টোন বলতে নিচের বিষয় গুলো নির্দেশ করতে পারেঃ টম্বস্টোন - আমেরিকার আরিজোনা অঙ্গরাজ্যের একটি শহর। টম্বস্টোন (চলচ্চিত্র) - ১৯৯৩ সালে মুক্তিপ্রাপ্ত একটি ওয়েস্টার্ন চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
লালবক

লালবক (Ixobrychus cinnamomeus) হল এক ধরনের আর্ডেইডি বা বক প্রজাতির পাখি যা নলঘোঙ্গা বক নামেও পরিচিত। এটি প্রধানত এশিয়া মহাদেশের ভারত, পাকিস্তান, চীন ও ইন্দোনেশিয়া অঞ্চলে দেখা যায়। লালবক বিপদে পড়লে শত্রুর চোখ লক্ষ্য করে ঠোকর মারে। বল্লমচোখা ঠোঁট চালিয়ে এরা মানুষের চোখ নষ্ট করে দিতে পারে। এই বকটি ঊষাচর-নিশাচর। আত্মগোপনে খুবই পারদর্শী। লালবকের মূল খাদ্য মাছ। এছাড়া পোকামাকড় এবং সুযোগ পেলে ব্যাঙও খায়। কাশবন-ঘাসবন ও ঝোপঝাড়ই লালবকের দিনের আশ্রয়স্থল। কচুরিপানার ভেতরেও থাকে। বাসাও করে এসব জায়গায়। BirdLife International (2008). Ixobrychus cinnamomeus. 2008 IUCN Red List of Threatened Species. IUCN 2008. Retrieved on 2 February 2009. Database entry includes justification for why this species is of least concern. নলঘোঙ্গার বিপদ ওয়েব্যাক মেশিনে আর্কাইভকৃত ২০১৯-১২-০৪ তারিখে,শরীফ খান, দৈনিক প্রথম আলো। ঢাকা থেকে প্রকাশের তারিখ: ৩০-০৫-২০১৩ খ্রিস্টাব্দ।